

**Marcali Kistérségi Többcélú Társulás**

* *8700 Marcali Rákóczi u. 11.*

  *85/501-001 / 85/501-055*

* *www.marcalikisterseg.hu*

Ügyiratszám: 2400/2020 6. számú előterjesztés

**ELŐTERJESZTÉS**

**A Marcali Kistérségi Többcélú Társulás Társulási Tanácsának**

**a 2020. február 19-én tartandó ülésére**

**a Központi háziorvosi ügyeleti ellátás 2020. évi ellátásáról**

Tisztelt Társulási Tanács!

A Társulás 2018. december 4-én kötött szerződést az Emergency Service Kft-vel a Központi Háziorvosi Ügyelet feladatainak ellátására. A Szerződés időtartama a Szerződés 4.2-4.4. pontjaiban foglaltak szerint 2019. január 1-től 2019. december 31-ig tart azzal, hogy legfeljebb kétszer egy-egy évvel meghosszabbítható. Megbízó a 2019. október 2-én nyilatkozott, hogy a Szerződést a 2020. január 1-től 2020. december 31-ig terjedő időszakra meg kívánja hosszabbítani. A Szerződés 4.4. pontja szerint szerződés-hosszabbítás esetén a Szerződés 2.1. pontjában foglalt díj a KSH inflációs ráta 100 %-ával megemelkedik, illetve a lakosságszám az OEP adatai alapján tárgyév január 1-jei adatra módosul.

A szerződés szerinti díjemelkedés – tekintettel az orvosok és egészségügyi szakdolgozók számára megállapított bérminimumra – nem fedezi Megbízott megnövekedett kiadásait. Tekintettel arra, hogy az ajánlat megtételekor a 2019. évben életbe lépő béremelés mértékéről a Kft.-nek nem volt tudomása, a díj tekintetében a szerződés módosítását kezdeményezte.

A közbeszerzésekről szóló 2011. évi CVIII. törvény 132. § (3) bekezdése alapján, ha a Szerződésben szereplő ellenérték növekedése az eredeti ellenérték 5%-át nem éri el, a módosítás nem eredményezi a szerződés gazdasági egyensúlyának megváltozását az ajánlattevő javára.

Fentiek figyelembe vételével a szerződés alábbi tartalmú módosítását javasolt kezdeményezni:

„2.1. A Megbízó által fizetendő díj: 520 Ft/fő/év.”

**Határozati javaslat**

A Társulási Tanács a Központi háziorvosi ügyeleti 2020. évi ellátásáról szóló előterjesztést megtárgyalta, az alábbi határozatokat hozza:

1. A Társulási Tanács felhatalmazza a Társulás Elnökét a mellékelt szerződés módosítás aláírására

Felelős: Dr. Sütő László, társulás elnöke

Határidő: azonnal

Marcali, 2020. február 13.

Dr. Sütő László s.k.

elnök